
București, 9 mai 2018

PLx nr. 190/2018

CĂTRE

Biroul Permanent al Camerei Deputaților

Vă înaintăm, alăturat, RAPORTUL COMUN asupra proiectului de Lege pentru modificarea şi completarea art.18 alin.(2) din Legea nr.248/2005 privind regimul liberei circulaţii a cetăţenilor români în străinătate, transmis celor două comisii sesizate în fond cu adresa nr. PLx. 190 din data de 10 aprilie 2018.

  În raport cu obiectul şi conţinutul reglementării, inițiativa legislativă face parte din categoria legilor ordinare.

Preşedinte, 




       Preşedinte,

   Biró Rozália Ibolya 


         Dorel - Gheorghe Căprar

	COMISIA PENTRU POLITICĂ EXTERNĂ

Nr. 4c-13/8


	COMISIA PENTRU APĂRARE, ORDINE PUBLICA ŞI SIGURANŢĂ NAŢIONALĂ

Nr.4c-12/202


       Bucureşti, 9 mai 2018
      PLx 190/2018

RAPORT COMUN 

asupra 

Proiectului de Lege pentru modificarea şi completarea art.18 alin.(2) din Legea nr.248/2005 privind regimul liberei circulaţii a cetăţenilor români în străinătate
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru politică externă şi Comisia pentru apărare, ordine publică şi siguranţă naţională, au fost sesizate, spre dezbatere în fond, cu proiectul de Lege pentru modificarea şi completarea art.18 alin.(2) din Legea nr.248/2005 privind regimul liberei circulaţii a cetăţenilor români în străinătate, trimis cu adresa nr. PLx 190 din 10 aprilie 2018 şi înregistrat cu adresa nr. 4c-13/8 din 11 aprilie a.c., respectiv 4c-12/202 din 11 aprilie 2018.
Camera Deputaţilor este Cameră decizională, potrivit art. 75 din Constituția României, republicată, şi ale art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Senatul, în calitate de primă Cameră sesizată, a adoptat proiectul de Lege în ședința din data de 3 aprilie 2018.

Proiectul de lege are ca obiect de reglementare modificarea şi completarea art.18 alin.(2) din Legea nr.248/2005, în sensul că perioada de valabilitate a paşapoartelor simple electronice să fie de 10 ani pentru persoanele cu vârstă de peste 25 de ani şi de 5 ani pentru persoanele cu vârsta cuprinsă între 12-25 de ani.
În conformitate cu dispozițiile art.61 şi 63 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate în fond au examinat proiectul de Lege, în şedinţe separate, Comisia pentru apărare, ordine publică şi siguranţă naţională în data de 11 aprilie şi Comisia pentru politică externă în data de 2 mai a.c. şi, în şedinţă comună, în data de 9 mai 2018.
La dezbateri au participat, în calitate de invitați, dl Bogdan Samoilă, Subsecretar de Stat, dna Melania Ghica, Director adjunct, Direcţia Paşapoarte şi dna Alina Croitoru, Şef serviciu juridic, din cadrul Ministerului  Afacerilor Interne şi dna Oana Gheoghiu, Şef serviciu, Agenţia Naţională de Paşapoarte Diplomatice şi de Serviciu, Ministerul Afacerilor Externe.
La lucrările Comisiei pentru politică externă și-au înregistrat prezenţa conform listei de prezenţă, iar la Comisia pentru apărare, ordine publică şi siguranţă naţională conform listei de prezenţă.

În urma dezbaterilor, membrii celor două comisii au hotărât, cu majoritate de voturi, respingerea proiectului de Lege pentru modificarea şi completarea art.18 alin.(2) din Legea nr.248/2005 privind regimul liberei circulaţii a cetăţenilor români în străinătate, având în vedere că cele două Comisii au luat în dezbatere Proiectul de lege pentru modificarea și completarea Legii nr. 248/2005 privind regimul liberei circulații a cetățenilor români în străinătate, care vizează o intervenție mai amplă asupra Legii nr. 248/2005 și în cuprinsul căruia se regăsesc textele din inițiativa legislativă prezentă, precum și o serie de modificări ale regimului de eliberare a pașapoartelor simple temporare, ce trebuie promovate în strictă corelare, în scopul menținerii cadrului juridic coerent în materia eliberării documentelor de călătorie. 

În raport cu obiectul şi conţinutul reglementării, proiectul de Lege face parte din categoria legilor ordinare.

              Preşedinte,




         Preşedinte,

Biró Rozália Ibolya   


          Dorel-Gheorghe Căprar
               Secretar,




                   Secretar,

 Mirela Furtună

                              Andrei Alexandru - Ioan         



             

